Justiniano Asunción

Si **Justiniano Asuncion** (Septyembre 26, 1816 – 1901), inaapod man sa bansag na **Capitan Ting**, sarong Filipinong pintor.

## Inagihan
ASi suncion saroi sa nangengenot na Filipinong pintor kan ika-19ng siglo. Kan 1834, siya nag'adal sa Escuela de Dibujo, kun saen natais an talento niya sa pagpintura. Kan mga So 1855, siya nagin capitan municipal nin Santa Cruz, Manila. Si Asuncion iyo an pintor kan bantogan na *Coronation of the Virgin*, an *Virgin of Antipolo*, *Filomena Asuncion*, asin *Romana A. Carillo*. Siya nagtokda' kan darakulang mga pinta kan San Agustin, San Geronimo, San Antonio, asin San Gregorio Magno na nasasaray sa Simbahan nin Santa Cruz bago mag-Ikaduwang Gerang Pankinaban. Ining mga mahalagang mga canvas nagkararaot kan an mga Hapon binomba an simbahan kan Pebrero 1945. An saiyang mga obra pinagpapanalmingan an manerismo kan panahon na idto – an pangenot na 75 taon kan ika-19ng siglo. An mga paraladawan kaidtong panahon maingat na denedetalye an hitsura kan payo; an mga kamot sasin iba pang mga menor na pagmimidbidan na mga detalye sa pagkurit na eksakto; parati dai pagtaon-doon sa tonal values asin dinodoonan an katagasan kan epekto. An University of Santo Tomas Museum sadiri an saro sa mga pintura ni Asuncionown, petsado Pebrero 1862. Sarong dai pirmadong ladawan ni Padre Melchor Garcia de Sampedro sa UST Museum sinasabi daa na gibo ni Asuncion. Kadaku7lan kan saiyang mga obra natiti'mos bilang yaman nin pamana sa Central Bank of the Philippines asin sa Museo nin Filipinas. Kan Septyembre 12, 1983, sa atubangan kan Simbsahan nin Santa Cruz, Manila, sarong marker an pigkaag para sa pag'onra saiya. 

## Personal na buhay asin kagadanan
Si Asuncion iyo an ikasampolong aki ni Mariano Kagalitan, Sr. (dangan, Asuncion). An saiyang mga tugang: Manuel (namundag 1792), Antonio (1794), Victoria (1796), Mamerta (1798), Justo (1800), Mariano, Jr. (1802), Epifanio (1806), Ambrosio (1808), Pascula (1811), Leoncio (1813), Canuta (1819), Theodoro (dai isi). 

Si Justiniano inagom si Justina Farafina Gomez asin nagkaigwang anom na aki: Benita, Zacarias, Marcelina, Jacobo, Gabriel asin Martiniana. An saiyang mga maku-apo ki Zacaris Asuncion kabarali sa Adonis Asuncion (alkalde nin Bulan, Sorsogon), Justiniano Asuncion (kagtugdas kan pinakagurang na Greek-letter fraternity sa Asia, Upsilon Sigma Phi), Kenerino (kagtugdas kan pinakaenot na pribado asin hanggan ngonyan eksistidong haiskul sa Bulan, Sorsogon, Southern Luzon Institute-Kenerino Ramirez Asuncion Memorial School).  

An saiyang makuapo ki Leoncio iyo an Filipinong artistang si Rafael Asuncion. 

Siya nagadan kan 1901 sa edad na 85.

## Trabaho

File:Dolores Paterno, c. 1870 by Justiniano Asuncion.jpg|*Dolores Paterno*, c. 1870 by Justiniano Asuncion
File:Mestizos Sangley y Chino by Justiano Asuncion.jpg|Chinese Filipino mestizos (*Mestizos de Sangley y Chino*) *Tipos del País Watercolor*, c. 1841
File:Spanish-Filipino mestizo costume, 1800s.jpg|Illustration of a Filipino mestizo, c. 1841
File:Asuncion Catalogue.jpg|Exhibition: The Asuncion Legacy, Ayala Museum, August 8, 2017 to January 14, 2018
File:Trinity 1 (cropped).jpg|**La Santisima Trinidad (The Holy Trinity)** c 1870 by Justiniano Asuncion


## Hilnga man
*Damián Domingo
*José Honorato Lozano
*Letras y figuras
*Juan Luna
*Fernando Amorsolo
*Fabián de la Rosa
*Félix Resurrección Hidalgo
*Tipos del Pais
*Boxer Codex
*Isabelo Tampinco

## Toltolan